****

**ประกาศสำนักงานสาธารณสุขอำเภอพุทไธสง**

**เรื่อง นโยบายการบริหารงานทรัพยากรบุคคล พ.ศ.2567**

เพื่อให้การบริหารงานทรัพยากรบุคคลของสำนักงานสาธารณสุขอำเภอพุทไธสง จังหวัดบุรีรัมย์ มีความโปร่งใสมีคุณธรรม และร่วมขับเคลื่อนจริยธรรมตามพระราชบัญญัติมาตรฐานทางจริยธรรม พ.ศ. ๒๕๖๒ ประมวลจริยธรรมข้าราชการพลเรือน พ.ศ. ๒๕๖๔ และข้อกำหนดจริยธรรมเจ้าหน้าที่ของรัฐสำนักงานปลัดกระทรวงสาธารณสุข พ.ศ. ๒๕๖๔ สำนักงานสาธารณสุขอำเภอพุทไธสง จังหวัดบุรีรัมย์ จึงได้ประกาศนโยบายการบริหาร ทรัพยากรบุคคล ดังนี้

**๑. ด้านการวางแผนอัตรากำลัง**

เพื่อสนับสนุนการดำเนินงานด้านการบริหารทรัพยากรบุคคลให้เป็นไปอย่างมีประสิทธิภาพสำนักงานสาธารณสุขอำเภอพุทไธสง จังหวัดบุรีรัมย์ จึงได้กำหนดให้หน่วยงานมีการวางแผนอัตรากำลังที่เหมาะสม สอดคล้องกับภาระงาน อันนำไปสู่การบรรลุเป้าหมายขององค์กร

**๒. ด้านการกำหนดตำแหน่ง การสรรหา คัดเลือก บรรจุและแต่งตั้ง**

การสรรหาบุคลากรเป็นสิ่งที่สำนักงานสาธารณสุขอำเภอพุทไธสง จังหวัดบุรีรัมย์ ให้ความสำคัญอย่างต่อเนื่องเพื่อให้ได้บุคลากรที่มีคุณภาพ โดยบุคลากรที่ได้รับการสรรหา ว่าจ้าง และบรรจุต้องมีคุณวุฒิ ประสบการณ์และความสามารถเหมาะสมกับตำแหน่งาน และมีคุณสมบัติตามมาตรฐานกำหนดตำแหน่งของสำนักสาธารณสุขอำเภอพุทไธสง จังหวัดบุรีรัมย์ กรณีตำแหน่งว่างเข้าสู่กระบวนการสรรหาและคัดเลือกบุคลากรจะดำเนินการผ่านการพิจารณาร่วมกันระหว่างผู้บังคับบัญชาหน่วยงานต้นสังกัด คณะกรรมการสรรหา ผู้บริหาร ระดับสูง และงานทรัพยากรบุคคล เพื่อให้การคัดเลือกเป็นไปอย่างโปร่งใส มีคุณธรรม และมีความเหมาะสมกับตำแหน่งงานสร้างประโยชน์ให้แก่องค์กร

**๓. ด้านการพัฒนาบุคลากร**

สำนักสาธารณสุขอำเภอพุทไธสง จังหวัดบุรีรัมย์ มุ่งเน้นพัฒนาบุคลากรให้เป็นมืออาชีพในการ ปฏิบัติงานและให้มีการจัดทำแผนพัฒนาบุคลากรประจำปีที่เหมาะสม เชื่อมโยงกับสมรรถนะ มาตรฐาน ตำแหน่ง และสอดคล้องกับบริบทยุทธศาสตร์ของสำนักสาธารณสุขอำเภอพุทไธสง จังหวัดบุรีรัมย์ โดยมุ่งเน้นการ พัฒนาความรู้ ความเชี่ยวชาญ ปลูกฝังค่านิยม คุณธรรมจริยธรรม และวัฒนธรรมการเรียนรู้ พัฒนางานต่อเนื่อง โดยใช้แนวคิดคุณภาพ การมุ่งผลสัมฤทธิ์ สร้างสรรค์นวัตกรรม โดยมีแนวทางในการพัฒนาที่หลากหลาย ได้แก่ ส่งเสริมให้บุคลากรเพิ่มพูนความรู้ให้ตัวเองโดยผ่านสื่ออิเล็กทรอนิกส์ต่าง ๆ การจัดอบรมสัมมนาโดยวิทยากรที่มีความรู้ความสามารถจากภายนอกองค์กร การฝึกอบรมจากผู้มีประสบการณ์ในองค์กร การสอนงานโดยหัวหน้างานการเรียนรู้จากการปฏิบัติงานจริง การศึกษาดูงาน การถ่ายทอดความรู้ระหว่างเพื่อนร่วมงาน การเรียนรู้ร่วมกันระหว่างผู้บริหารและบุคลากร และเพื่อให้การทำงานมีความคล่องตัวมีประสิทธิภาพ โดยนำระบบเทคโนโลยีที่ทันสมัยมาช่วยอำนวยความสะดวกในการปฏิบัติงานให้มีความรวดเร็ว

**๔. ด้านบริหารผลการปฏิบัติงาน**

สำนักสาธารณสุขอำเภอพุทไธสง จังหวัดบุรีรัมย์ มีนโยบายการประเมินผลการปฏิบัติงานของบุคลากรอย่างเป็นธรรมและผลงานอย่างประจักษ์ โดยนำสมรรถนะของแต่ละตำแหน่งงาน และระบบตัวชี้วัดผลการปฏิบัติงานจากเป้าหมายขององค์กรลงสู่ระตับหน่วยงานและบุคคล เพื่อนำไปสู่การบรรลุพันธกิจของสำนักงานสาธารณสุขอำเภอพุทไธสง จังหวัดบุรีรัมย์ อย่างมีประสิทธิภาพและประสิทธิผล รวมถึงความก้าวหน้าในสายงานของบุคลากรทุกตำแหน่ง

**๕. ด้านสวัสดิการและผลตอบแทน**

สำนักสาธารณสุขอำเภอพุทไธสง จังหวัดบุรีรัมย์ กำหนดสิทธิประโยชน์และสวัสดิการที่เป็นไปตามกฎหมายอย่างเหมาะสม เป็นธรรม โดยเทียบเคียงระบบราชการ กฎหมายแรงงาน เพื่อขวัญกำลังใจในปฏิบัติงานของบุคากร

**๖. ด้านการสร้างความสัมพันธ์และผู้พันธ์ภายในองค์กร**

สำนักสาธารณสุขอำเภอพุทไธสง จังหวัดบุรีรัมย์ ให้ความสำคัญกับการสร้างความสัมพันธ์ระหว่างหน่วยงานภายใน ผู้บริหาร และบุคลากรทุกระดับ รวมทั้งรับฟังความคิดเห็นต่าง ๆ แลกเปลี่ยนแนวคิดมุมมองนำเสนอแนวคิดใหม่ ๆ เชิงสร้างสรรค์ของบุคลากร และนำผลที่ได้ไปปรับปรุงแนวทางการดำเนินงานให้มีประสิทธิภาพมากขึ้น รวมทั้งได้ส่งเสริมการทำงานเป็นทีม โดยมีการจัดกิจกรรมสานสัมพันธ์ในองค์กร

จึงประกาศให้ทราบโดยทั่วกัน

ประกาศ ณ วันที่ เดือน พ.ศ. ๒๕๖7

(นางศรีวิกา เล็กสิงห์โต)

สาธารณสุขอำเภอพุทไธสง